TAPAC ชี้แจงข้อมูล หลัง ตลท.สอบถาม
TAPAC แจงยังไม่มีพัฒนาการที่มีนัยสำคัญหลัง ตลท. สอบถาม เผยอยู่ระหว่างพิจารณาแผนธุรกิจปี 59 
3 พ.ย. 2558

บริษัท ทาพาโก้ จำกัด (มหาชน) หรือ TAPAC ระบุว่า ตามที่ตลาดหลักทรัพย์แห่งประเทศไทยได้สอบถามเกี่ยวกับพัฒนาการที่สำคัญ และสารสนเทศที่มีนัยสำคัญที่อยู่ระหว่างการพิจารณาและอาจเปิดเผยในระยะเวลาอันใกล้ของบริษัทอันเนื่องจากสภาพการซื้อขายมีการเปลี่ยนแปลงอย่างมีนัยสำคัญของบริษัทนั้น
ทั้งนี้บริษัทชี้แจงว่า บริษัทไม่มีพัฒนาการที่มีนัยสำคัญแต่อย่างใด อย่างไรก็ตาม บริษัทอยู่ระหว่างพิจารณาแผนธุรกิจปี 2559 ของบริษัทตามที่ได้รับอนุมัติการเพิ่มเติมวัตถุประสงค์ของบริษัทจากที่ประชุมวิสามัญผู้ถือหุ้นที่ผ่านมา หากบริษัทได้ข้อสรุปแล้วจะได้นำเสนอเพื่ออนุมัติต่อคณะกรรมการบริษัท และเปิดเผยให้ผู้ถือหุ้นทราบต่อไป
โดยวานนี้ (2 พ.ย.) ราคาหุ้น TAPAC  ปิดตลาดที่ 16.30 บาท เพิ่มขึ้น 1.80 บาท หรือ 12.41% มูลค่าซื้อขาย 212.13 ล้านบาท 